CELEX: 62020CN0258
Language: hu
Date: 2020-06-11 00:00:00
Title: C-258/20. sz. ügy: A Juzgado de lo Social n° 1 de Barcelona (Spanyolország) által 2020. június 11-én benyújtott előzetes döntéshozatal iránti kérelem – HV kontra Instituto Nacional de la Seguridad Social (INSS)

28.9.2020   
            
            
               HU
            
            
               Az Európai Unió Hivatalos Lapja
            
            
               C 320/7
            
         
      A Juzgado de lo Social no 1 de Barcelona (Spanyolország) által 2020. június 11-én benyújtott előzetes döntéshozatal iránti kérelem – HV kontra Instituto Nacional de la Seguridad Social (INSS)
      (C-258/20. sz. ügy)
      (2020/C 320/09)
      Az eljárás nyelve: spanyol
      
         A kérdést előterjesztő bíróság
      
      Juzgado de lo Social no 1 de Barcelona
      
         Az alapeljárás felei
      
      
         Felperes: HV
      
         Alperes: Instituto Nacional de la Seguridad Social (INSS)
      
         Az előzetes döntéshozatalra előterjesztett kérdés
      
      Úgy kell-e értelmezni a férfiak és a nők közötti egyenlő bánásmód elvének a szociális biztonság területén történő fokozatos megvalósításáról szóló, 1978. december 19-i 79/7/EK tanácsi irányelvet, (1) hogy azzal ellentétes az alapeljárás tárgyát képező rendelkezéshez (a TRLGSS 60. cikkének (4) bekezdése) hasonló olyan nemzeti rendelkezés, amely a felnevelt gyermekek után járó nyugdíj-kiegészítéshez való jogot azon nők számára állapítja meg, akiknek legalább két vér szerinti vagy örökbefogadott gyermekük van és járulékalapú öregségi nyugdíjban részesülnek, miközben más nők, akik azonos helyzetben vannak, nem jogosultak ilyen öregségi nyugdíj-kiegészítésre azért, mert önkéntesen előrehozott nyugdíjban részesültek, amely esetben jogszabály alapján szigorúbb járulékfizetési feltételek állnak fenn a rendes nyugdíjhoz képest, az életkorra vonatkozó feltételek azonosak vagy nagyon hasonlóak, a munkaerőpiacon való megtartásukkal kapcsolatos, női mivoltukból eredő nehézségek pedig azonosak?
      
         (1)  HL 1979. L 6., 24. o.; magyar nyelvű különkiadás 5. fejezet, 1. kötet, 215. o.